b'\n_START_ARTICLE_\nAS03\n_START_PARAGRAPH_\nAS03 er forkortelse for Adjuvant System 03, en immunologisk adjuvans produsert av det farmas\xc3\xb8ytiske selskap GlaxoSmithKline som virkningsforsterker i vaksiner._NEWLINE_AS03 benyttes i vaksinen Pandemrix, den vaksine som benyttes i Den europeiske union og blant annet i Norge i bekjempelsen av influensapandemien i 2009._NEWLINE_AS03 er en olje-i-vann-emulsjon; i Pandemrix inneholder \xc3\xa9n dose 10,69\xc2\xa0mg skvalen, 11,86\xc2\xa0mg DL-\xce\xb1-tocopherol (Vitamin E) og 4,86\xc2\xa0mg av emulgatoren polysorbat 80 i en fosfatpufferl\xc3\xb8sning. Emulsjonen blir f\xc3\xb8r bruken blandet med selve antigenet._NEWLINE_AS03 ble utpr\xc3\xb8vd blant annet som adjuvans i pandemiske influensavaksiner mot influensa-A-virus H5N1 i en studie gjennomf\xc3\xb8rt i Thailand. Dyrefors\xc3\xb8k er gjennomf\xc3\xb8rt i Europa.'